Rikunarita-ORG/Wikinium huggingface dataset:
# 5. februar

**5. februar** er den 36. dagen i den gregorianske kalenderen. Det er 329 dagar att av året (330 under skotår).

## Merkedag

### Nasjonaldagar og nasjonale flaggdagar

5. februar er minnedag for heilage Agata, ågotsmesse.
### Religiøs helgedag

**Bevegelege heilagdagar som fell på 5. februar i 2026: Festdag for heilage Agathe i dei katolske og ortodokse kyrkjene

### Primstaven

* Ågotsmesse merkt med mus eller kross.

### Namnedag

|  |  |
| --- | --- |
| **Noreg** | Agate og Ågot |
| **Sverige** | Agata og Agda |
| **Danmark** | Agathe |

## Hendingar

### Utlandet

* 1782: Spania vann Menorca frå Storbritannia.
* 1924: Vinter-OL 1924 vart avslutta i Chamonix.
* 1956: Vinter-OL 1956 vart avslutta i Cortina d'Ampezzo.
* 1974: Romsonden Mariner 10 passerte Venus.
* 1991: 63 menneske mista livet då eit militærfly styrta på fjellet Óthrys i Hellas.

### Noreg

* 1705: 14 menneske omkom då storgarden Borg ved Sarpsborg forsvann i eit ras.
* 1818: Kong Karl III Johan vart konge av Noreg og Sverige.
* 1906: Noregs Mållag vart skipa.

Ole Bull hadde fødselsdag 5. februar.
## Fødde

*Sjå òg Fødde den 5. februar.*

* 1804: Johan Ludvig Runeberg, finlandssvensk forfattar
* 1810: Ole Bull, norsk fiolinist og komponist
* 1848: Joris-Karl Huysmans, fransk forfattar
* 1928: Tage Danielsson, svensk forfattar
* 1930: Ilon Wikland, svensk-estisk illustratør
* 1950: Neil Jordan, irsk filmregissør og forfattar
* 1981: Marijke Berdahl, norsk ungdomspolitikar
* 1984: Carlos Tévez, argentinsk fotballspelar
* 1984: Petter Vaagan Moen, norsk fotballspelar
* 1985: Cristiano Ronaldo, portugisisk fotballspelar

## Døde

*Sjå òg Døde den 5. februar.*

* 1705: Philipp Jacob Spener, tysk teolog og heraldikar
* 1818: Kong Karl II av Noreg og Sverige
* 1877: Åsmund Larsson Grave, norsk bonde og politikar
* 1947: Hans Fallada, tysk forfattar
* 1993: Hans Jonas, tysk filosof og etikar
* 1998: Kim Ki-young, koreansk filmskapar
* 2000: Göran Tunström, svensk forfattar
# 28. februar

**28. februar** er den 59. dagen i den gregorianske kalenderen. Det er 306 dagar att av året (307 under skotår).

## Merkedag

### Nasjonaldagar og nasjonale flaggdagar

### Religiøs helgedag

**Bevegelege heilagdagar som fell på 28. februar i 2026:**

### Namnedag

|  |  |
| --- | --- |
| **Noreg** | Marina og Maren |
| **Sverige** | Maria |
| **Danmark** | Øllegaard |

## Hendingar

### Utlandet

* 364: Valentin I vart keisar av Romarriket.
* 1700: 28. februar vart etterfylgd av 1. mars i Sverige. Skotårsdagen vart hoppa over i samband med innføringa av den svenske kalenderen
* 1784: John Wesley grunnla Metodistkyrkja.
* 1854: Det republikanske partiet i USA vart grunnlagd i Ripon i Wisconsin.
* 1883: Det første vaudevilleteateret opna i Boston i Massachusetts.
* 1935: Nylon vart oppdaga av Wallace Carothers.
* 1947: Eit opprør vart slege ned på Taiwan. Mange menneske mista livet.
* 1953: James D. Watson og Francis Crick fortalde sine næraste at dei hadde kartlagt den kjemiske strukturen i DNA.
* 1960: Dei 10. olympiske vinterleikane i Squaw Valley i California vart avslutta.
* 1971: Liechtenstein sine mannlege veljarar forkasta ved ei folkerøysting eit framlegg om å gje kvinner røysterett
* 1973: 200 indianarar okkuperte Wounded Knee i Sør Dakota i USA i protest mot undertrykking av den indianske minoriteten
* 1974: Etter 7 år tok USA og Egypt opp att diplomatisk samband.
* 1986: Palmemordet. Den svenske statsministeren Olof Palme vart skoten.
* 1984: Michael Jackson vart den mestvinnande Grammy-mottakaren nokon sinne, med 8 prisar, for albumet *Thriller*.
* 1996: Prinsesse Diana kunngjorde at ho hadde fått innvilga skilsmål frå prins Charles.
* 2005: Libanon si regjering gjekk av etter demonstrasjonar i Beirut.

### Noreg

* 1873: Den norske patologen Gerhard Henrik Armauer Hansen oppdaga lepra-basillen.
* 1891: Norsk Jern- og Metallarbeiderforbund vart stifta.
* 1944: 25 nordmenn og eit ukjent tal tyskarar omkom i ein togkollisjon ved Breifoss i Hallingdal.
* 2006: Bygging av Hardangerbrua vart vedteken av Stortinget.

## Fødde

Karsten Warholm er fødd i 1996
*Sjå òg Fødde den 28. februar.*

* 1848: Kristian Mustad, norsk politikar
* 1901: Rudolf Nilsen, norsk diktar

Linus Pauling, USA-amerikansk kjemikar og vinnar av Nobelprisen i kjemi
* 1914: Einar Løndal, norsk musikar
* 1916: Svend Asmussen, dansk jazz-fiolinist
* 1942: Brian Jones, britisk musikar (The Rolling Stones)
* 1942: Dino Zoff, italiensk fotballspelar
* 1972: Jo Tessem, norsk fotballspelar
* 1980: Sigurd Pettersen, norsk skihoppar
* 1996: Karsten Warholm, norsk friidrettsutøvar

## Døde

Olof Palme si grav i Stockholm
*Sjå òg Døde den 28. februar.*

* 1648: Christian IV, konge av Danmark-Noreg 1588–1648
* 1889: Gustava Kielland, norsk misjonskvinne og diktar
* 1913: Dikken Zwilgmeyer, norsk forfattar
* 1964: Jens R. Nilssen, norsk teiknar
* 1986: Olof Palme, svensk statsminister
* 2006: Jan Brøgger, norsk sosialantropolog
# Biotop

Ei elgku i barskog, ein typisk biotop for dette hjortedyret.
**Biotop** (av gresk *bio*, liv og *topos*, stad) er eit nokolunde einsarta område som utgjer levestad for karakteristisk samfunn av planter og dyr, og som er kjenneteikna ved definerbare levevilkår for desse. Nokre arter er strengt bunde til ein type biotop medan andre, såkalla mobile arter er meir fleksible.

Omgrepa biotop, habitat og økosystem brukast ofte om kvarandre, og kan ha vekslande definisjonar innanfor ulike fagmiljø.
Biotopar er del av biosfæren der alle organismar kan leva.

## Kjelder
# Mol

**Mol** er SI-eininga for stoffmengd. Symbolet er **mol**. Eit mol av eit stoff er det same som avogadros tal med partiklar av stoffet.

Molmassen av eitt mol av eit stoff har same talverdi som massen av eit atom eller molekyl av stoffet, men eininga er da g/mol.
# Statsleiarar i Folkerepublikken Kina

**Folkerepublikken Kina** har ein person med tittelen *zhuxi* som statsleiar. Dette kinesiske ordet tyder 'formann', og blei brukt som tittel på leiarane fram til ein ny grunnlov i 1982 slo fast at den offisielle omsetjinga var president. Presidenten blir formelt vald av den nasjonale folkekongressen, som i praksis stemmer over éin kandidat lagt fram av partileiinga.

## Liste over statsleiarar

1. Mao Zedong (1. oktober 1949–27. april 1959)
2. Liu Shaoqi (27. april 1959–31. oktober 1968)1
3. Dong Biwu (31. oktober 1968–24. februar 1972)
	* medSong Qingling til 24. februar 1972
4. Zhu De (17. januar 1975–6. juli 1976)2
5. Ikkje fylt  (6. juli 1976–5. mars 1978)3
6. Ye Jianying (5. mars 1978–18. juni 1983)
7. Li Xiannian (18. juni 1983–8. aprol 1988)
8. Yang Shangkun (8. april 1988–27. mars 1993)
9. Jiang Zemin (27. mars 1993–15. mars 2003)
10. Hu Jintao (15. mars 2003–i dag)

## Noter

1. Ingen blei vald til å etterfylgja Liu Shaoqi, så viseformann Dong Biwu fungerte som statsleiar, saman med viseforkvinne Song Qingling 1969–1972, åleine 1972–1975.
2. Stillinga som partiformann blei offisielt avskaffa i 1975 og formannen for den nasjonale folkekongressen sin permanente komite var statsleiar.
3. Stillinga blei ikkje fylt mellom juli 1976 og mars 1978. Dei tjue viseformennene i den nasjonale folkekongressen sin permanente komite fungerte kollektivt som statsleiarar.

## Kjelder

* en:President of the People's Republic of China
# Taiwansundet

Kart over Taiwansundet (Taiwan Strait)
**Taiwansundet** eller **Formosasundet** er eit 180 kilometer breitt sund mellom det kinesiske fastlandet og øya Taiwan. Sundet vert rekna som den nordlegaste delen av Sørkinahavet, lenger mot nordaust fylgjer Austkinahavet. På sitt smaleste er sundet 131 km breitt.

Vest for Taiwansundet ligg provinsen Fujian, på kysten av denne ligg mange små øyar. Mot aust er kysten av Taiwan, medan Pescadores-øyane ligg ute i sørdelen av sundet. Havområdet er rikt på fisk.

## Kjelder

* *Denne artikkelen bygger på «Taiwansundet» frå Wikipedia på bokmål, den 1. august 2013.*
# Isoplet

Ein **isoplet** er ei linje på eit meteorologisk plott som bind saman punkt som har same verdi av ein variabel på eit visst tidspunkt. Desse variablne kan vere trykk, temperatur, vindfart osv. Isoplettar gjer det lettare å visualisere meteorologiske felt. Dei vanlegaste isoplettane er:

**Isobar**: linje med likt eller konstant trykk.

**Isobront**: ein linje mellom to geografiske punkt som har same torevêrsaktivitet på same tid.

**Isochalaz**: ei linje mellom punkt som har same haglintensitet på same tid.

**Isodrosoterm**: ei linje med konstant doggpunkttemperatur

**Isogon**: ei linje med konstant retning av ein vektorstorleik (vanlegvis brukt for å skildre vindretningsfelt)

**Isohøgd** eller **isohypse**: ei linje med konstant geopotensiell høgd. Ofte blir dei berre kalla «høgdekotar»

**Isostere** ei linje med konstant lufttettleik.

**Isohum**: ei linje med konstant fukt.

**Isohyet**: ei linje med same nedbørsmengd i løpet av ein tidsperiode.

**Isotach**: linje med konstant vindfart.

**Isoterm**: ei linje med konstant temperatur.

**Isogeoterm**: ei linje med lik årleg middeltemperatur.

**Isohel**: ei linje med lik eller konstant solinnstråling.

**Isonef**: ei linje med likt skydekke.

**Isopektik**: ei linje som syner lik dato for isdanning kvar vinter. **Isotak** er same datoar for tining.

**Isohalin**: ei linje som syner salinitet eller saltinnhald i havet.

## Sjå òg

* Kote